text: Campingpladsejer om penge til bredbånd: Det er fantastisk
  13 december 2017 kl. 17.04
  Rosenvold Strand Camping i Hedensted Kommune har mistet kunder pga. manglende internet. Nu er der penge på vej.
  - Vi havde et hold tyske turister, hvor hun sagde, at det var et krav fra hedes arbejde, at hun skulle komme på internet. Og hvis hun ikke kunne det, så måtte de køre. Og det gjorde de, fortæller Karen Bentley.
  Sådan siger forpagteren af Rosenvold Strand Camping, Karen Bentley, til TV SYD om konsekvenserne af det dårlige internet.
  Karen Bentley, forpagter, Rosenvold Strand Camping: "Det er simpelthen bare fantastisk. Så kan folk få det internet, de har efterspurgt."
  Karen Bentley har i flere år drømt om, at kunne tilbyde campisterne en ordentlig internetdækning. Det bliver nu muligt. Projektet Stouby Syd, som campingpladsen hører under, har fået tildelt over seks millioner kroner fra Energistyrelsens bredsbåndspulje.
  - Det er simpelthen bare fantastisk. Så kan folk få det internet, de har efterspurgt, siger forpagteren.
  På Rosenvold Strand Camping glæder de sig nu til at kunne tilbyde hurtigt internet til alle beboerne.
  - Lige så snart forbindelsen er der, så skal vi have etableret noget trådløs net på pladsen, så folk kan komme på, siger Karen Bentley. 
  Fire steder i vores område har fået en bid af den store bredbåndspulje. Heriblandt kan 126 husstande i Stouby Syd nu se frem til hurtigere internet.
  
  